Document ID: 32005D0740

ODLOČBA KOMISIJE
z dne 20. oktobra 2005
o spremembi Odločbe 2005/693/ES o nekaterih ukrepih zaščite v zvezi z aviarno influenco v Rusiji
(notificirano pod dokumentarno številko K(2005) 4176)
(Besedilo velja za EGP)
(2005/740/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS (1), in zlasti člena 18(1) in (6) Direktive,
ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (2), in zlasti člena 22(1) in (5) Direktive,
ob upoštevanju naslednjega:
(1)
Aviarna influenca je kužna virusna bolezen pri perutnini in ptičih, ki povzroča smrt in motnje, ki lahko hitro dobijo epizootske razsežnosti ter so lahko resna nevarnost za zdravje živali in ljudi ter lahko znatno zmanjšajo donosnost reje perutnine.
(2)
Odločba Komisije 2005/693/ES z dne 6. oktobra 2005 o nekaterih ukrepih zaščite v zvezi z aviarno influenco v Rusiji (3) je bila sprejeta po izbruhih aviarne influence v Rusiji. Navedena odločba začasno ustavlja uvoz ptic, razen perutnine, iz Rusije.
(3)
Poleg tega Odločba 2005/693/ES začasno ustavlja uvoz nepredelanega perja in delov peres iz področij v Rusiji, naštetih v Prilogi I k navedeni odločbi. Vendar je uvoz nepredelanega perja in delov peres pod določenimi pogoji še vedno dovoljen iz tistih področij v Rusiji, ki niso našteta v Prilogi I k navedeni odločbi, vključno s tistimi področji, ki so zahodno od Urala, kjer ni bilo izbruhov bolezni na dan sprejetja Odločbe 2005/693/ES.
(4)
Rusija je 19. oktobra 2005 Komisijo obvestila, da je prišlo do izbruha ptičje gripe v Tuli, osrednjem ruskem zveznem okrožju, kjer prej izbruhi niso bili zabeleženi in iz katerega še vedno lahko pride do uvoza nepredelanega perja in delov peres v skladu z Odločbo 2005/693/ES.
(5)
V zvezi z nedavnimi izbruhi visoko patogene aviarne influence v Turčiji, Romuniji in Rusiji, ki jo povzroča virus influence A seva H5N1, posredni dokazi in podatki molekularne epidemiologije izrazito nakazujejo, da se je virus aviarne influence razširil na navedene tretje države iz osrednje Azije s pticami selivkami. To nakazuje tudi poročilo o nedavni misiji Mednarodnega urada za živalske kužne bolezni (O.I.E.) v Rusiji, ki je bilo objavljeno 14. oktobra 2005.
(6)
Uvoz nepredelanega perja in delov peres v Skupnost je zato treba prepovedati iz tistih ruskih zveznih okrožij, kjer je nedavno prišlo do izbruha aviarne influence ali kjer je tveganje za to znatno, v skladu z obstoječim znanjem o selitvenih poteh ptic selivk, ki letijo iz področij osrednje Azije in Sibirije, kjer je bila bolezen zabeležena.
(7)
Prilogo I k Odločbi 2005/693/ES je zato treba ustrezno spremeniti.
(8)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Prilogi I k Odločbi 2005/693/ES se dodajo točke 4, 5, 6 in 7:
„4. Osrednje zvezno okrožje
Vključeni so naslednji subjekti Ruske federacije: pokrajina Belgorod, pokrajina Bryansk, pokrajina Ivanovo, pokrajina Kaluga, pokrajina Kostroma, pokrajina Kursk, pokrajina Lipetsk, Moskva (mesto), pokrajina Moskva, pokrajina Oryol, pokrajina Ryazan, pokrajina Smolensk, pokrajina Tambov, pokrajina Tver, pokrajina Tula, pokrajina Vladimir, pokrajina Voronezh, pokrajina Yaroslavl.
5. Južno zvezno okrožje
Vključeni so naslednji subjekti Ruske federacije: republika Adygeya, pokrajina Astrakhan, republika Čečenija, republika Dagestan, republika Ingušetija, republika Kabardino-Balkaria, republika Kalmykia, republika Karachay-Cherkessia, regija Krasnodar, republika Severna Osetija-Alania, regija Stavropol, pokrajina Rostov, pokrajina Volgograd.
6. Severozahodno zvezno okrožje
Vključeni so naslednji subjekti Ruske federacije: pokrajina Arkhangelsk, republika Komi, pokrajina Novgorod, pokrajina Pskov, pokrajina Vologda.
7. Zvezno okrožje Privolzhsky (Volga)
Vključeni so naslednji subjekti Ruske federacije: republika Bashkortostan, republika Chuvashia, pokrajina Kirov, republika Mari El, republika Mordovia, pokrajina Nizhny Novgorod, pokrajina Orenburg, pokrajina Penza, pokrajina Perm, avtonomno okrožje Permyakia, pokrajina Samara, pokrajina Saratov, republika Tatarstan, republika Udmurtia, pokrajina Ulyanovsk.“
Člen 2
Ta odločba je naslovljena na države članice.
V Bruslju, 20. oktobra 2005

Labels: 0
3
18
6